3 weermaglede sterf toe hulle werkers wil red | Netwerk24
Hoogtepunte: Suid-Afrika wen met 3 lopies
Suid-Afrika wen met 3 lopies en die T20-reeks is gelyk met 1-elk.
Oakbay se verhandeling op JSE opgeskort
Die JSE het Vrydag Oakbay se versoek toegestaan om sy verhandeling op die aandelebeurs tydelik op te skort.
Drukmedia onder druk, maar goeie nuus vir VIA, Spree
Al hoe meer mense lees nuus op hul slimfoon, wat baie goeie nuus is vir Media24 se webwerwe, maar nog nie juis die groep se syfers ’n hupstoot gee nie.
Só is KWV se Katedraalkelder, Laborie gewaardeer
Die wêreldbekende Katedraalkelder en ander eiendomme vna die eertydse KWV is glo vir baie minder verkoop as wat dit werd is.
Ek’s nie vry gebore nie. Ek is jonk genoeg om deel te kon wees van die eerste geslag wat mekaar sonder skuld in die oë kon kyk, maar darem ook oud genoeg om nog die reuk van traangas en die verlammende vrees vir Casspirs en die onlustepolisie te kan onthou.
Etienne van Heerden: Die siklusse van slegvoel
Hy het “absoluut ingeklim” in sy moordenaar-hoofkarakter se kop en dit het hom “byna gek gemaak”, sê Etienne van Heerden oor sy nuwe roman Die wêreld van Charlie Oeng.
Doendinge dié naweek
Lus om die naweek bietjie uit te kom en nie net te sit en bibber en beef nie? Hier is 'n paar doendinge.
Maan toe en terug vir dié koningskos
As dit kom by restaurante en eetplekke, is daar letterlik iets vir elke luim en smaak by die Gold Reef City Casino in die suide van Johannesburg.
Probeer hard om die slym sagkens uit te kry
As jy ’n toe of loperige neus het, is die kans goed dat jy ’n sakdoek sal gryp om jou neus met ’n goeie blaas skoon te maak.
3 weermaglede sterf toe hulle werkers wil red
Deur Ügen Vos
17 Februarie 2017 18:34
Drie lede van die Suid-Afrikaanse Nasionale Weermag (SANW) is Vrydagoggend as helde dood toe hulle tevergeefs ’n groep konstruksiewerkers by die vlootbasis in Durban van ’n metaangaslekkasie probeer red het. Brig.genl. Mafi Mgobozi, woordvoerder vir die weermag, sê konstruksiewerkers van die departement van openbare werke het omstreeks 11:30 ondergronds in ’n rioolput gewerk toe hulle begin het om asemhalingsprobleme te ondervind.“Drie lede van die SANW het hulle na die put gehaas om die werkers te probeer red. Die weermaglede het die noodroep om hul landgenote te probeer red, beantwoord, maar is ongelukkig in die proses self aan hoë vlakke van metaangas blootgestel,” sê Mgobozi. Die drie weermaglede, sowel as drie konstruksiewerkers wat hulle probeer red het, is weens blootstelling aan die gas oorlede. “Paramedici wat na die toneel ontbied is, het die drie weermaglede en die drie werkers op die toneel dood verklaar.” Volgens Mgobozi sal die militêre polisie en die Suid-Afrikaanse Polisiediens ’n ondersoek doen om die oorsaak van die voorval te bepaal. Ons is erg ontsteld en geskok oor hierdie hartseer wending en lede van die provinsiale departement is op die toneel om te probeer vasstel presies wat verkeerd gegaan het en hoe dit met die munisipale werkers (wat oorleef het) gaanKiru NaidooDie name van die oorledenes sal bekend gemaak word sodra hul naasbestaandes van hul dood in kennis gestel is.Mgobozi het verduidelik dat dít nie iets is wat oor die foon gedoen kan word nie. Kapelane van die weermag sal die familielede van die weermaglede wat dood is persoonlik van hul dood in kennis gaan stel. Volgens Kiru Naidoo, woordvoerder van die departement van openbare werke in KwaZulu-Natal, is die munisipale werkers deur die nasionale department gekontrakteer om op die vlootbasis te werk. “Ons is erg ontsteld en geskok oor hierdie hartseer wending en lede van die provinsiale departement is op die toneel om te probeer vasstel presies wat verkeerd gegaan het en hoe dit met die munisipale werkers (wat oorleef het) gaan,” sê Naidoo. Russel Meiring, woordvoerder van die nooddiens ER24, sê reddingspanne was reeds op die toneel toe hulle daar aangekom het. Hulle het die lyke van die ses slagoffers uit die rioolput gehaal. “Ons paramedici het die ses mans ondersoek, maar hulle het geen tekens van lewe getoon nie en daar was ongelukkig niks wat verder vir hulle gedoen kon word nie,” sê Meiring. Volgens hom is tussen 20 en 25 ander pasiënte wat vermoedelik ook van die gas ingeasem het, op die toneel behandel, waarna hulle na verskeie hospitale in die omgewing geneem is.Lt. Rachel Dulamo, woordvoerder van die Suid-Afrikaanse vloot, kon nie onmiddellik vir kommentaar bereik word nie.Naidoo het namens Ravigasen Ranganathan Pillay, LUR vir openbare werke in die provinsie, en die hoof van die department van openbare werke in KwaZulu-Natal hul innige meegevoel met die familielede van die oorledenes betuig.Nosiviwe Mapisa-Nqakula, minister van verdediging en militêre veterane, dr. Sam Gulube, sekretaris van verdediging, en genl. Solly Shoke, weermaghoof, het ook almal Vrydag hul meegevoel aan die familielede en kollegas van die oorledenes betuig. Meer Stories
Brandslaners is die helde van die dag
‘9 ondersoeke na korrupsie by Prasa’
Motor ploeg deur huis se dak tot in spaarkamer
Depp grap oor sluipmoord op Trump
Waarheid sal uitkom, sê Sunita se vriendin